ברי לארסון

בריאן סידוני דסולניירס (באנגלית: Brianne Sidonie Desaulniers, נולדה ב-1 באוקטובר 1989), שידועה בשם הבמה ברי לארסון (באנגלית: Brie Larson), היא שחקנית קולנוע, מוזיקאית ובמאית קולנוע אמריקאית. לארסון זכתה בפרסים רבים, כולל פרס אוסקר, פרס גלובוס הזהב, פרס גילדת שחקני המסך ופרס הבאפט"א. היא נולדה ב-1 באוקטובר 1989 בשם בריאן סידוני דסולניירס בסקרמנטו, קליפורניה שבארצות הברית. הוריה התגרשו בילדותה והיא גדלה בלוס אנג'לס עם אמה ואחותה. אביה הוא קנדי-צרפתי ושפת האם שלה היא צרפתית. ב-2005 יצא לאור אלבום המוזיקה הראשון שלה. אחרי הדיסק הראשון, היא זנחה את קריירה המוזיקה והחליטה להיות שחקנית קולנוע. הופעתה הראשונה הייתה ב-1998 במערכון בתוכנית "The Tonight Show" של ג'יי לנו. ב-1999 שיחקה בתפקידה הקולנועי הראשון בסרט "משלוח מיוחד". ב-2001 שיחקה בתפקיד ראשי בסדרת הטלוויזיה "לגדל את אבא" ב-The WB. ב-2003 שיחקה בסרט המקורי של חברת וולט דיסני "בדיוק על המסלול". ב-2004 שיחקה בתפקיד קטן, בסרט "פתאום 30". באותה שנה שיחקה בסרט "מסיבת פיג'מות" עם ג'ף גרלין. בשנת 2007 שיחקה בדרמת ההתבגרות "לזכור את המבוכה" לצד אמבר הרד. בשנת 2009 שיחקה בסרט "בנות טאנר הול". לאחר מכן שיחקה בסרט "לכסח ת'בית". את פרסומה הטלוויזיוני הראשון קיבלה בסדרת הטלוויזיה "טרה", שם שיחקה את דמותה של קייט גרגסון בין 2009–2011. ב-2010 שיחקה בסרטו של נוח באומבאך "גרינברג". באותה שנה שיחקה בסרט "האקסים של החברה שלי" שהפך לסרט קאלט. באותה שנה שיחקה תפקיד דרמטי בסרט המתח "רמברנדט", עליו זכתה לשבחים. ב-2012 שיחקה בסרט "הבעיה עם בליס". בנוסף, שיחקה בסרט "רחוב ג'אמפ 21" על פי תסריט של מייקל באקול. באותה שנה היא כתבה תסריט והייתה חלק של צוות הבמאים בסרט הקצר "The Arm" בו שיחקה שרה ראמוס. ב-2013 קיבלה קריירת המשחק שלה תפנית כאשר כיכבה בסרט "בית זמני" (אנ'), וזכתה לביקורות מהללות על תפקידה, והחלה להיחשב שחקנית איכותית. באותה שנה שיחקה בסרט העצמאי "לחיות את הרגע", ובסרט "דון ג'ון" שביים ג'וזף גורדון-לוויט. ב-2014 שיחקה בסרט "המהמר" לצד מארק וולברג. ב-2015 זכתה לתפקיד קולנועי משמעותי בסרט הדרמה "חדר" וזכתה לשבחי המבקרים. בעקבות זאת היא זכתה בפרס אוסקר לשחקנית הטובה ביותר, פרס גלובוס הזהב לשחקנית הטובה ביותר בסרט דרמה, פרס גילדת שחקני המסך ופרס באפט"א לשחקנית הטובה ביותר על גילום דמותה של ג'וי. שיחקה גם בסרט "אסון מהלך". במהלך 2016 שיחקה בדרמת הפשע הבריטית של בן ויטלי "אש חופשית". בשנת 2017 השתתפה בסרט ההרפתקאות "קונג: אי הגולגולת", אשר מהווה אתחול לסדרת סרטי קינג קונג. השתתפה גם בסרט "טירת הזכוכית". בשנת 2018 זכתה לארסון בפרס קריסטל למצוינות נשים בקולנוע. בשנת 2019 שיחקה בתפקיד הראשי בסרט גיבורי העל "קפטן מארוול", אותה חזרה לגלם בסרט "הנוקמים: סוף המשחק". באותה שנה ביימה לראשונה סרט - "חנות חדי קרן" (אנ') שהפיקה לנטפליקס - וגם שיחקה בו בתפקיד ראשי. בשנת 2019 השתתפה לארסון בתוכנית במרחבי הטבע עם בר גרילס אשר צולמה בפנמה. בשנת 2023 שיחקה בסדרה שיעורים בכימיה, עליה קיבלה מועמדות בפרס גלובוס הזהב לשחקנית הטובה ביותר במיני-סדרה או בסרט טלוויזיה. בשנת 2013 לרסון החלה לצאת עם הזמר אלכס גרינוולד, סולן להקת הרוק Phantom Planet, והם היו מאורסים משנת 2016 עד ל-2019. ב-10 בינואר 2019, דווח כי הזוג ביטל את אירוסיהם. הם התגוררו יחד בשכונת הוליווד הילס בלוס אנג'לס. לרסון מסתייגת לגבי חייה האישיים ומסרבת לענות בראיונות על שאלות שגורמות לה אי־נוחות. על רצונה להיות פרטית, היא אמרה שהיא חוששת שישפטו אותה על הפגמים שלה ושהפרטיות מאפשרת לה לשחק במגוון רחב של תפקידים. לרסון שומרת על נוכחות פעילה במדיה החברתית ומשתמשת בה כפלטפורמה לשיתוף דעות ופוסטים שהיא כותבת בעצמה. בשנת 2020 היא הקימה ערוץ יוטיוב משלה. היא הוכתרה על ידי פורבס ברשימת 30Under30 לשנת 2016 והוכתרה על ידי מגזין People ברשימת האנשים היפים לשנת 2016 ושוב בשנת 2019. בשנת 2018, היא הוכתרה בין השחקנים האמריקאים הטובים ביותר מתחת לגיל 30 על ידי IndieWire. בשנת 2019, מוזיאון מאדאם טוסו בניו יורק חשף פסל שעווה של לרסון בתור קפטן מארוול, ובאותה שנה, מגזין "טיים" כינה אותה כאחת מ-100 האנשים המשפיעים ביותר בעולם. בשנת 2021, לארסון וחברתה הטובה, עמיתתה השחקנית ג'סי אניס, השיקו את הפודקאסט Learning Lots, ש"מטרתו לקיים שיחות מעוררות סביב תרבות הפופ, נושאים מגמתיים וכמה מהשאלות העמוקות של החיים". אתר האינטרנט הרשמי של ברי לארסון ברי לארסון, ברשת החברתית אקס (טוויטר) ברי לארסון, ברשת החברתית אינסטגרם ברי לארסון, ברשת החברתית טיקטוק ברי לארסון, סרטונים בערוץ היוטיוב ברי לארסון, הבלוג הרשמי ברי לארסון, ברשת החברתית Goodreads ברי לארסון, במסד הנתונים הקולנועיים IMDb (באנגלית) ברי לארסון, באתר "אידיבי", מאגר הידע העברי לקולנוע ישראלי ועולמי ברי לארסון, באתר AllMovie (באנגלית) ברי לארסון, באתר Rotten Tomatoes (באנגלית) ברי לארסון, באתר Box Office Mojo (באנגלית) ברי לארסון, באתר Metacritic (באנגלית) ברי לארסון, במסד הנתונים הקולנועיים KinoPoisk (ברוסית) ברי לארסון, באתר אפל מיוזיק (באנגלית) ברי לארסון, באתר ספוטיפיי ברי לארסון, באתר סאונדקלאוד (באנגלית) ברי לארסון, באתר Last.fm (באנגלית) ברי לארסון, באתר AllMusic (באנגלית) ברי לארסון, באתר MusicBrainz (באנגלית) ברי לארסון, באתר דיזר ברי לארסון, באתר Yandex.Music (ברוסית) ברי לארסון, באתר Discogs (באנגלית) ברי לארסון, באתר Songkick (באנגלית) ברי לארסון, באתר Genius ברי לארסון, באתר בילבורד (באנגלית) ברי לארסון, באתר טיידל (באנגלית) ברי לארסון, באתר אמזון מיוזיק דודי כספי, טורונטו, ברי לארסון: "לוקח למקומות אפלים", באתר ישראל היום, 27 בינואר 2016 אילן קפרוב‏, הסיפור של ברי לארסון: משחקנית ליודעי חן לדבר הכי חם בהוליווד, באתר וואלה, 4 במרץ 2019 ברי לארסון, באתר אנציקלופדיה בריטניקה (באנגלית) Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית) Every Kids’ Choice 2024 Winner!, Nick (באנגלית)